text: Lastbil ramte fire biler i rundkørsel
  21 marts 2013 kl. 08.27
  En lastbil kom i skred og ramte fire-fem biler i rundkørslen ved Hejse Kro ved Fredericia ved 7-tiden. Rundkørslen var spærret i lang tid efter uheldet.
  Der skete flere mindre uheld i morgentrafikken. På Skamlingsvejen ved Bjert syd for Kolding væltede en bilist i grøften - han kunne ikke komme ud. Bilisten blev dog hurtigt befriet af brandvæsenet.
  Trafikken kørte langsomt hele morgenen. Før kl. 8 var der praktisk talt kø-kørsel mellem de tre store byer i Trekantområdet. Den langsomme kørsel skyldtes både mindre sammenstød og glatte kørebaner.
  Vejret artede sig i øvrigt højst forskelligt fra morgenstunden.
  Ved 7-tiden skinnede solen over Vejle, mens det var Kolding var gråt og sneen faldt tæt. Også i Horsens-området var der en smule snefald fra morgenstunden.
  